cyanic-selkie/wikianc huggingface dataset:
Spansk Geldern
Øvre Geldern eller Spanske Geldern var ein av fire delar av det keisarlege Hertugdømet Geldern. I den nederlandske revolusjonen var det det einaste fjerdedelen som ikkje lausriven frå Habsburgmonarkiet og vart ein del av Dei sameinte Nederlanda, men vart verande under spansk styre under åttiårskrigen.
Hjo
Hjo er ein liten by med trehusbusetnad som ligg ved vestsida av Vättern.
Jebusittar
Jebusittar er eit folkeslag nemnd i Det gamle testamentet. Jebusittane var eit kanaaneisk folk som heldt til kring nordenden av Daudehavet. Israelittene under kong David erobra hovudborga deira, Sion, kring 1000 f.Kr., og gjorde Jerusalem der borga låg til sin hovudstad. I GT opptrer «Jebus» som eit eldre namn på Jerusalem.
Fassuta
Fassuta er ein israelsk arabisk by nordvest i Har Meron i Nord distrikt i Israel, sør for den libanesiske grensa. I 2005 var folketalet i Fassuta 2 900.
Historie
Fassuta vart bygd på ruinane av krossfararborga Fassove, som vart bygd på ruinane av Mifshata (Mafsheta), ein jødisk landsby etter øydelegginga av Det andre tempelet i 70 evt.
I 1596 var Fassuta oppført i osmanske skattelister som ein del av Akka nahiya i Safad liwa. Han hadde eit folketal på 12 muslimske hushaldningar og tre muslimske ungkarar. Han betalte skattar av kveite, bygg, frukttre, og geiter eller bikubar.
I 1881 skildra Conder og Kitchener Fassuta som «ein landsby, bygd av stein, med kring 200 kristne, på ein kam med hagar av fiken, oliven, og dyrkbar mark. Det ligg to cisterner i landsbyen, og ei god vasskjelde i nærleiken.»
Mellom 1922 og 1947 auka folketalet i Fassuta med 120 %. I folketeljinga i 1931 hadde Fassuta og Mansura eit samla folketal på 507 palestinsk kristne og 81 muslimar som budde i 129 hus.
I 1945 var det samla folketalet i Fassuta, Mansura og Dayr al-Qasi 2 300. Folkesetnaden i Fassuta var halvt muslimsk og halvt kristen. Mot slutten av oktober 1948 vart landsbyen erobra av det israelske forsvaret under Operasjon Hiram. Det meste av den muslimske folkesetnaden flykta eller vart kasta ut, men mange av dei kristne vart verande att. I desember 1949 sette det israelske forsvaret i gang ein plan om å drive ut dei resterande innbyggjarane i Fassuta og fem andre landsbyar, for å skape ein 5-10 km arabar-fri sone lange grensa til Libanon. Denne planen vart stoppa av utanriksdepartementet, som frykta internasjonale reaksjonar. Den arabiske folkesetnaden vart verande i unntakstilstand fram til 1966.
Covent Garden
Covent Garden er eit område i sentrale London (City of Westminster og det sørvestlege hjørnet av Camden). Området er dominert av forretningar og teater, og har inngangen til Royal Opera House, som òg er kjent som berre «Covent Garden». Her finst òg dessutan det travle Seven Dials-området.
Området er avgrensa av High Holborn, Kingsway, The Strand og Charing Cross Road. Covent Garden Piazza ligg i sentrum av området på ein stad der det var ein blomer-, frukt- og grønsakmarked frå 1500-talet til 1974. Då blei engrosmarknaden flytta til New Covent Garden Market i Nine Elms.
Romersk tid til 1500-talet
Det har vore busetnad i området sidan romersk tid.
«Convent Garden» (seinare forkorta til Covent Garden) var namnet Johan utan land (1199–1256) gav eit 160 000 m² stort område i Middlesex som var avgrensa i vest og aust av det som no er St. Martin's Lane og Drury Lane, og i nord og sør av Floral Street og ei linje frå Chandos Place, langs Maiden Lane og Exeter Street til Aldwych.
I denne firkanten hadde St. Peters kloster i Westminster ein stor kjøkkenhage i mellomalderen. Gjennom dei neste tre hundreår blei den gamle klosterhagen, «convent garden», ein viktig leverandør av frukt og grønsaker til London. I denne perioden vart området drive av leiarar med løyve frå abbeden av Westminster.
Denne typen leigemål førte til eigedomstvistar i heile kongeriket. Det endte i 1540 då kong Henrik VIII oppløyste klostera og overtok jorda deira.
Henrik VIII gav jorda vidare til John Russell, som var Lord High Admiral, og seinare jarl av Bedford. For å oppfylla det siste ønsket til far sin tildelte Edvard VI resten av «the convent garden» til onkelen sin på morssida, Edward Seymour, første hertug av Somerset, i i 1547. Han byrja bygga Somerset House på sørsida av The Strand året etter. Då Seymour blei halshoggen for forræderi i 1552 blei jorda tilbakeført til kongen, og fire månader seinare blei tildelt ein av dei som hadde bidrege til Seymour sitt fall. 160 000 m², kjent som «le Covent Garden» pluss «the long acre», blei ved kongeleg forordning tildelt jarlen av Bedford i all æve.
Petter Bay
Petter Bay er ei bukt 900 m sør for Spence Harbor langs austkysten av Coronation Island i Sør-Orknøyane. Kysten vart grovt kartlagd av kaptein George Powell og kaptein Nathaniel Palmer i desember 1821. Namnet Petters Bay finst på eit kart teikna av kaptein Petter Sørlle i 1912 og vart retta av Hans Borge i 1913. Det er truleg at namnet først vart nytta av Borge til ære for kaptein Sørlle.
Covent Garden
1600-talet til 1800-talet
Det moderne Covent Garden har røtene sine i det tidlege 1600-talet,, då området "the Convent's Garden" blei gjenutvikla av Francis Russell, 4. jarlen av Bedford. Området blei teikna av Inigo Jones, den fyurste og største av dei engelske renessansearkitektane. Han var inspirert av planlagde marknadsbyar frå slutten av 1400-talet og byrjinga av 1500-talet, såkalla bastides. Området blei snøgt ein base for kjøpmenn, og etter Storbrannen i London i 1666, som øydela konkurrentane til marknaden i byen, blei det den viktigaste marknaden i landet. Eksotiske varer frå heile verda blei frakta opp Themsen og selde ved Covent Garden. Den fyrste skildringa av eit Punch and Judy-show i Storbritannia blei skildra av Samuel Pepys, som såg eit her i mai 1662. I dag er Covent Garden den einaste delen av London der det er tillate å ha gateunderhaldning. I 1830 blei det reist ein stor bygning har som var inspirert av dei romerske bada, som mellom anna finst i Bath, for å skapa eit meir permanent handelssenter.
Moderne tid
På slutten av 1960-talet hadde trafikkorkar i området nådd eit så høgt nivå at bruken av staden som marknad ikkje lenger var berekraftig. Heile området var truga av komplett omplanlegging, men lokalt engasjement pressa styresmaktene til å erklæra dusinvis av bygningar rundt om plassen som verna i 1973. Dette hindra endringane. Året etter flytta marknaden endeleg til ein ny stad kalla New Covent Garden Market, omlag 4 km mot sørvest ved Nine Elms. Den eldre staden forfall fram til den sentrale bygningen blei gjenopna som shoppingsenter og turistattraksjon i 1980. London's Transport Museum og bakinngangen til Royal Opera House ligg på staden.
Siden 2005 har Covent Garden husa Avenue of Stars, som er London sitt svar på Hollywoods Walk of Fame, og som går frå St Paul's Church.
Geografi
Næraste London Underground-stasjonar:
Nirvanadagen
Parinirvana- eller nirvanadagen er ei høgtid innan mahayana-buddhismen til minne om då Buddha oppnådde fullstendig nirvana då den fysiske kroppen hans døydde. Dagen blir hovudsakleg feira den 15. februar, men nokre markerer han den 8. februar. Nirvanadagen blir særleg markert i Aust-Asia, i tillegg til nokre vestlege buddhistiske grupper.
I løpet av dagen kan ein lesa frå Nirvanasutra, som skildrar dei siste levedagane til Buddha. Ein kan også utføra meditasjon og vitja buddhisttempel og kloster.
Blodmarihand
Blodmarihand er ei plante i orkidéfamilien (marihandfamilien) Orchidaceae. Ho blir no rekna som ein type av grasmarihand (nominatunderarten av engmarihand), og står i Artsdatabanken som varieteten D. incarnata var. cruenta.
Systematikk
I Estland er blodmarihand rekna som underart, men er òg registrert som eigen art (D. cruenta). I Latvia og Litauen er voksmarihand rekna som eigen art.
Ein annan underart av D. incarnata i Noreg ved sidan av nominatunderarten grasmarihand (ssp. incarnata), er den sjeldne underarten dynemarihand (ssp. coccinea). I Sverige og Danmark veks òg voksmarihand (ssp. ochroleuca eller var. ochroleuca).
Utbreiing
I Noreg veks blodmarihand på kalkhaldig grunn, mest på eng og i høgareliggande skog. Vanlegast er han i Midt-Noreg.
Blodmarihand er ganske vanleg i Sverige (svensk namn blodnycklar), men er ikkje raudlistevurdert separat. Det er nokre usikre registreringar i Danmark (dansk namn blodplettet gøgeurt), men heller ikke der er han raudlistevurdert. I Finland blir blodmarihand (finsk namn veripunakämmekkä) rekna som sårbar (VU).
Rupert's Land
Rupert's Land, stundom kalla «Prince Rupert's Land», var eit territorium i Britisk Nord-Amerika som bestod av nedslagsfeltet til Hudsonbukta som var nominelt eigd av Hudson's Bay Company i 200 år frå 1670 til 1870, sjølv om det budde mange innfødde grupper i same området og som ønskte suverenitet i området. Rupert's Land ligg i dag hovudsakleg i Canada, men ein liten del finst i dag òg i USA. Det vart kalla opp etter prins Rupert av Rhinen, ein nevø av Karl I og den første guvernøren i Hudson's Bay Company.
Blodmarihand
Utbreiing
På Dei britiske øyane er blodmarihand (engelsk namn flecked marsh orchid) funne i Irland og nokre få stader i Skottland. Han er rekna som livskraftig (LC) i den irske raudlista, medan han er vurdert å vere sterkt truga (EN) i den britiske raudlista.
Rupert's Land
Områda som høyrte til Rupert's Land omfatatr heile Manitoba, det meste av Saskatchewan, det sørlege Alberta, det sørlege Nunavut, nordlege delar av Ontario og Quebec, i tillegg til delar av Minnesota og Nord-Dakota og nokre små område av Montana og Sør-Dakota.
Super Mario 3D World
Super Mario 3D World er eit plattformspel som er utvikla av Nintendo EAD Tokyo og utgjeve av Nintendo. Spelet er det sjette originale tredimensjonale platformspelet i Super Mario-serien og er etterfølgjaren til Nintendo 3DS-spelet Super Mario 3D Land frå 2011. Det vart utgjeve til Wii U internasjonalt i løpet av november 2013. Ein utvida versjon av spelet kjem ut til Nintendo Switch den 21. februar 2021 under tittelen Super Mario 3D World + Bowser's Fury.
Spelet støttar lokal fleirspelar for opp til fire spelarar samstundes. Det har i starten fire karakterar tilgjengelege som ein kan spela som: Mario, Luigi, prinsesse Peach og Toad. Karakterane har alle ulike evnar og eigenskapar, og er dei same karakterane ein kunne spela som i spelet Super Mario Bros. 2 til Nintendo Entertainment System.
Gusto
Gusto er det fjerde studioalbumet til den samiske artisten Niko Valkeapää. Det vart nominert til Spellemannsprisen i kategorien folkemusikk/tradisjonsmusikk.
Sporliste
Alle tekstene er skrivne av Niko Valkeapää og musikken av Georg Buljo, som også spela inn og produserte albumet.
Blodmarihand
Hybridar
I Sverige er det registrert hybridar med skogmarihand (Dactylorhiza incarnata var. cruenta × maculata ssp. fuchsii eller Dactylorhiza ×kerneriorum nothossp. ampolai), med flekkmarihand (Dactylorhiza incarnata var. cruenta × maculata ssp. maculata) og med lappmarihand (Dactylorhiza incarnata var. cruenta × majalis ssp. lapponica). Blodmarihand kan òg danne ein intergenerisk hybrid (hybrid mellom ulike slekter) med brudespore (Dactylorhiza incarnata var. cruenta × Gymnadenia conopsea eller ×Dactylodenia vollmannii nothosubsp. raetica).
Scotia Bay
Scotia Bay er ei bukt like aust for Mossman Peninsula på sørsida av Laurie Island i Sør-Orknøyane. Ho vart oppdaga og grovt kartlagd under ein felles seglas av kaptein George Powell og kaptein Nathaniel Palmer i 1821. Ho vart kartlagd i 1903 av Den skotske nasjonale antarktisekspedisjonen under William Speirs Bruce. Han kalla opp bukta etter ekspedisjonsskipet «Scotia».
Røde Kors Ungdom
Røde Kors Ungdom er ungdomsorganisasjonen til Norges Røde Kors. Målgruppa for organisasjonen er ungdomar mellom 13 og 30 år. Noverande leiar er Solveig Ugland frå Vestland. Ho tok over som leiar etter Robert Flobergseter frå Østfold.
Historie
Organisasjonen såg dagens lys 10. oktober 2002 i Bergen, då landsmøtet til Norges Røde Kors, vedtok å opprette ein eigen ungdomsorganisasjon med 285 mot 68 røyster. Denne erstatta den tidlegare ungdomsorganisasjonen, Ungdommens Røde Kors (URK), og blei ei eiga eining for ungdom mellom 13 og 30. Lars Nehru Sand blei vald inn som leiar, og sat ut perioden til 2005. Camilla Helgesen frå Nordland sat som leiar i perioden 2008-2010, medan Aleksander Vallestad frå Hordaland sat i perioden 2005-2008.
Røde Kors Ungdom sin føremålsparagraf er:
Organisering
Organisasjonen er oppbygd med Landsrådet for Røde Kors Ungdom på toppen (tidl. ungdomsrådet) som har det øvste ansvaret for organisasjonen. Det er ved sentral ungdomskonferanse, juni 2008, vedteke ny struktur for oppbygging av landsrådet. Totalt består ungdomsrådet av ni personar: ein leiar, ein organisatorisk- og ein politisk nestleiarar, to medlemmar for 2 år, og to medlemmar for eitt år og to varamedlem for kvar seg eitt og to år.
Martha Stettler
Adelheid Fanny Martha Stettler var ein sveitsisk målar og gravør. Ho var med på å skipa kunstskulen Académie de la Grande Chaumière, og var medstyrar av skulen frå 1909 til 1945.
Martha Stettler var fødd i Bern. Far hennar, Eugen Stettler, var ein arkitekt som gav henne ei tidleg innføring i teikning. I 1893, etter å ha studert kunst i Bern og Genève, drog ho til Paris, der ho studerte ved Académie Julian. Ho hadde Luc-Olivier Merson som lærar frå 1893 til 1898 og Lucien Simon i 1899.
Hurfeish
Hurfeish vart kringsett av den israelske hæren under Operasjon Hiram i oktober 1948. Ein plan av det israelske forsvaret om å utvise folkesetnaden i desember 1949, vart stoppa av utanriksdepartementet.
Martha Stettler
Académie de la Grande Chaumière, som Stettler var med på å skipa i 1904, hadde opphav i ei gruppe kunststudentar. Lucien Simon, Antoine Bourdelle og Émile-René Ménard var nokre tidlege lærarar ved skulen. Stettler og Alice Dannenberg leia skulen frå 1909 til 1945.
Hurfeish
Hurfeish fekk status som lokal kommune i 1967. I følgje Israelsk statistisk sentralbyrå (CBS) hadde han eit folketal på 5 200 i 2006, med ein vekstrate på 1,9%. Dei fleste innbyggjarane er drusarar, med eit lite tal av kristne og muslimar. Mange av innbyggjarane tener som politi eller i det israelske forsvaret.
Martha Stettler
Stettler måla mellom anna fleire utandørsscener av leikande barn i Jardin du Luxembourg og Jardin des Tuileries, i tillegg til interiørbilde, stilleben, landskap, portrett og dyrestudiar. Etter 1920 flytta ho til den parisiske forstaden Fontenay-aux-Roses, og produserte mindre kunst. Stettler døydde 16. desember 1945 i Châtillon i Hauts-de-Seine nær Paris. I 1946 heldt Kunsthalle Bern ei minneutstilling av arbeidet hennar. Stettler sine verk finst ved Kunstmuseum Winterthur, Kunstmuseum Bern, the Musée d'Art et d'Histoire i Genève, Musée du Luxembourg i Paris og Galleria Nazionale d'Arte Moderna i Roma.
Spence Harbor
Spence Harbor er ei lita bukt 1 nautisk mil (1,9 km) sør for The Turret, langs austkysten av Coronation Island i Sør-Orknøyane. Ho vart oppdaga i desember 1821 av kaptein George Powell, ein britisk selfangar i sluppen «Dove», som namngav bukta, og kaptein Nathaniel Palmer, ein amerikansk selfangar i sluppen «James Monroe».
Larry Mullen jr.
Lawrence Joseph Mullen Jr. er ein irsk musikar og skodespelar, mest kjend som trommeslagar og originalt medlem i rockebandet U2. Den særeigne, nesten militante trommestilen til Mullen kom av at han spelte i marsjband som barn. Somme av dei mest kjende bidraga hans i U2-katalogen er mellom andre «Sunday Bloody Sunday», «Pride (In the Name of Love)», «Where the Streets Have No Name», «Zoo Station,» «Mysterious Ways» og «City of Blinding Lights».
Mullen vart fødd og voks opp i Dublin og gjekk på Mount Temple Comprehensive School, der han var med å skipe U2 i 1976, etter å ha hengt opp ein lapp på oppslagstavla på skulen. Mullen har vore medlem av bandet sidan starten og spelt på 14 album med dei. Mullen har òg arbeidd på ei rekkje sideprosjekt gjennom karrieren. I 1990 produserte han songen til det irske herrelandslaget i fotball, «Put 'Em Under Pressure», i høve fotball-VM 1990. I 1996 arbeidde han med U2-kollegaen Adam Clayton på ei dance-innspeling av «Theme from Mission: Impossible». Mullen har sporadisk vore skodespelar i filmar, mellom anna Man on the Train (2011) og A Thousand Times Good Night (2013).
Som medlem av U2 har han vore involvert i filantropiske saker gjennom heile karrieren, inkludert Amnesty International. Han har motteke 22 Grammyprisar og har blitt innlemma i Rock and Roll Hall of Fame. I 2016 rangerte Rolling Stone Mullen som den 96. beste trommeslagaren gjennom tidene.
Kambuiskifer
Kambuiskifer er metamorfe gullførande skifrar i Sulafjella og Kangari, Kambui, Nimini og Gori Hills i søraustlege Sierra Leone.
Kambuiskifer består av grønstein som utgjer mesteparten av Kambui-gruppa. Grønsteinsbelta består av ei nedre eining av ultrabasiske lavaer og basiske putelavaer. Over lavaene ligg sedimentære bergarter med tuff.
Kambuiskifrane vart avsett i prekambriumtida og intrudert av seinare vulkansk aktivitet. Lagrekkja utgjer hovudførekomsten for gull og andre mineral i Sierra Leone.
Fatemeh Ekhtesari
Fatemeh Ekhtesari er ei iransk jordmor, aktivist og forfattar. Ho har gjeve ut fire diktsamlingar, novellesamlingar og ein roman på persisk. Tekstene hennar er omsette til fleire språk. Ei samling tekster vart gjevne ut i norsk omsetjing som Vi overlever ikke (Transfer forlag, 2020).
Tidleg virke
Fatemeh Ekhtesari er fødd i Kashmar i provinsen Razavi-Khorasan i Iran. Ho var seinare busett i Karaj. Ho pådrog seg negativ merksemd frå dei iranske myndigheiter etter å ha smoge seg inn, kledd som ein gut, på ein fotballarena for å kunne sjå ein kamp mellom Iran og Sør-Korea.
I 2010, då ho var 23 år gammal, gav Ekhtesari ut diktsamlinga Yek bahse feministi ghabl az pokhtane sibzaminiha som vart godkjend av sensuren etter at ho erstatta forbodne ord (som bryst, kyss, fridom, nakenskap) med blanke felt. Men seinare la ho ut dei manglande orda på internett slik at lesarane kunne føre dei inn sjølv. Iranarar les mykje poesi og poetar er kjende personar. I Iran arbeidde ho på ein kvinneklinikk og redigerte tidsskrift retta mot kvinner.
Dom
Seint i 2013 vart Ekhtesari arrestert, og halden i Evin-fengselet i Teheran. Sommaren 2015 vart ho stilt for retten og på hausten dømt til 99 piskeslag og 11,5 års fengsel for blasfemi og lovbrot mot staten (regimekritisk propaganda) og for å ha handhelsa på ein mann under ein litteraturfestival i Göteborg i Sverige. Angrepet på Ekhtesari frå myndigheitene skuldast truleg at ho er kjend i utlandet. Amnesty International og PEN International engasjerte seg på hennar vegne mens ho satt fengsla.
Ekhtesari anka domen i 2015 og skulle då møte i retten på nytt ein månad seinare. Før ankesaka kom opp flykta hun.
Flukt til Noreg
Ekhtesari flykta i 2016 frå Iran og reiste til Noreg.
Fordi saka hadde fått mykje merksemd i Iran brukte Ekhtesari forkleding som kurdar for ikkje å verte attkjend. Saman med lækjaren og diktaren Mehdi Mousavi reiste ho landevegen gjennom Iran og Irak. Ifølgje eiga skildring vart dei stogga av tyrkiske grensevakter og dei sneik seg gjennom fjella til byen Van aust i Tyrkia. Dei fekk hjelp av foreninga for fribyforfattarar til å kome seg fra Tyrkia til Lillehammer.
Melodi Grand Prix 1967
Melodi Grand Prix 1967 var den åttande utgåva av Melodi Grand Prix, Noregs nasjonale uttaking til Eurovision Song Contest. NRK fekk inn 305 bidrag og plukka ut fem av dei til finalen på Centralteatret i Oslo 25. februar 1967. Vinnaren blei «Dukkemann», sunge av Torill Ravnaas med lite orkester, og Kirsti Sparboe med Kringkastingsorkestret. Vinnarlåten var komponert av Tor Hultin med tekst av Ola B. Johannessen. I den internasjonale finalen i Wien fekk Kirsti Sparboe oppgåva med å representere Noreg. «Dukkemann» enda på ein delt 14. plass med 2 røyster.
Fatemeh Ekhtesari
Flukt til Noreg
Hennar dikt er vorte framført og publisert av forskjellige songarar. Eit av dikta fra hennar fyrste bok vart framført i eit album av Shahin Najafi, saman med Seyed Mehdi Mousavi, Afshin Moghadam og Yaghma Golrowi. Også andre dikt er vorte framførte av ei rekkje songarar; det mest kjente er song 28, sunge av Shadi Amini.
Tsjajle
Tsjajle (makedonsk Чајле; albansk Çajlë) er ein landsby i kommunen Gostivar i regionen Polog i Nord-Makedonia.
Fatemeh Ekhtesari
Flukt til Noreg
I 2021 vart Ekhtesari tildelt Lillehammer kommunes kulturstipend. Diktsamlinga Hun er ikke kvinne har norske og persiske tekster; den fekk terningkast 5 i Dagbladet.
Melodi Grand Prix 1967
Sendinga
NRK fekk inn 305 bidrag, og ein tremannsjury valde ut fem av dei til finalen. Juryen var musikarane Kåre Siem, Thorleif Østereng og Sigurd Jansen.
Finalen blei halden laurdag 25. februar på Centralteatret, og Jan Voigt debuterte som programleiar i Melodi Grand Prix. Dei fem finalemelodiane blei først akkompagnerte av Kjell Karlsens orkester. Deretter blei dei framførte om att av nye artistar med Kringkastingsorkestret under leiing av Øivind Bergh.
Mange av artistane dette året var nye ansikt i Melodi Grand Prix-samanheng, der den mest kjende var jazzsongaren Karin Krog. Visesong-ekteparet Kari og Ivar Medaas deltok òg med «Jeg vet om en jente» akkompagnert av Kringkastingsorkestret. Tvillingparet Randi og Torill Eriksen song den same songen med lite orkester, men då med tittelen «Jeg vet om en gutt».
Johnny Bergh hadde regien for sendinga, og pauseinnslaget var «Brennevinstrylling» med Mr. Cox, verdsmeister i trylling.
Avstemming
NRK brukte det same røystesystemet som året før. Ti juryar med fem medlemmar i kvar sat i ti byar rundt om i landet. Kvar jurymedlem gav eitt poeng til favoritten sin. Juryane røysta som følgjer:
Jurymedlemmane var i hovudsak godt vaksne menn, berre 12 av dei 50 jurymedlemmane var kvinner. Blant medlemmane var komikar Arthur Arntzen, kulturpersonen Åsmund Oftedal, kulturjournalisten Espen Eriksen, komikar Rolv Wesenlund og musikar Svein Gundersen.
Hendingar
Også dette året blei det stor diskusjon om vinnarmelodien og nivået på låtane etter finalen. I lesarbrev vekene etter kom karakteristikkar som «bånn», «høgt og bråkete», «feil vinnar», «håplaust elendig» og at «Kirsti Sparboe burde ha halde seg for god til å syngje slikt 'vrøvl'».
Saksofonisten Jan Garbarek var med som ekstramusikar i Kjell Karlsens orkester, og akkompagnerte mellom anna jazzkollega Karin Krog under «Veslefrikk». Finalen blei send om att i NRK2 10. mars 2014 som ein del av oppladinga til Eurovision Song Contest same år.
Melodien «Skitur» blei seinare ein slager i 1972, då i Kirsti Sparboes innspeling.
Angela Merici
Angela Merici var ei italiensk nonne og ordensgrunnleggjar av ursulinarane. Ho er rekna som som helgen i den katolske kyrkja, der ho har helgendag den 27. januar.
Biografi
Angela Merici var fødd i Desenzano del Garda i Brescia. Ho blei foreldralaus då ho var ti år gammal, og hadde berre ei syster frå den næraste familien att. Ein slektning i Salo tok hand om jentene. Snart døydde også systera; dette fann stad så raskt at ho ikkje kunne få viaticum (nattverd for døyande), noko som uroa Angela Merici mykje. Ho gjekk inn i fransiskanarane sin tredje orden i Salo før ho var fylt 20. Etter at slektningen hennar i Salo også døydde, flytta ho tilbake til heimstaden sin, der ho opna heimen sin som ein jenteskule. Suksessen hennar med dette førte til at byen Brescia ba henne om å oppretta ein annan skole der, noko ho gjorde. I 1524 drog ho på pilgrimsferd til Det heilage landet, men blei blind under reisa dit. Det blir fortald om henne at synet kom tilbake til henne gjennom eit mirakel. Etter besøket i Jerusalem drog ho til Roma for å få avlat, og blei beden av paven om å bli verande, men kallet hennar skal ha fordoe dette. Tillbaka i Brescia, den 25. november 1535, grunnla ho ursulinarordenen ved å velja ut tolv av elevane sine. Ordenen har heilage Ursula som vernehelgen.
Angela Merici døydde i Brescia. Ho er gravlagd i St. Afrakyrkja i byen, ikkje langt unn huset der dei fyrste ursulinarane budde. Pave Pius VII helgenerklærte henne i 1807. Før heilagkåringa blei kista hennar opna, og kroppen hennar skal ha verka urørt av tida.
Smalbladlilje
Smalbladlilje (Hosta lancifolia) er ei plante i bladliljeslekta i aspargesfamilien.
I Noreg er arten ein framandart som opphavleg kjem frå Japan og som er innført som prydplante. Arten vart først funnen forvilla i 1954 og er registrert spreidde stader langs kysten frå Østfold til Bergen. I Framandartslista 2018 er han registrert med låg risiko (LO).
Rekombinasjon
Rekombinasjon (av latin re, 'på nytt' og kombinasjon) eller mixis viser til blandinga av gena til to celler. Prosessen er vanleg i samband med kjønna formeiring, der arvematerialet i eit par kromosom blir omfordelte slik at ein får to kromosom med nye genkombinasjonar.
Den vanlegaste forma for rekombinasjon finn stad under meiose, det vil seia danninga av kjønnsceller, og fører til at sysken som ikkje er einegga får ulikt arvemateriale. Rekombinasjon fører til variasjon innan ein populasjon, og er derfor ein viktig evolusjonsfaktor.
Vandring
Vandring eller migrasjon viser til det å flytta frå eit område til eit anna, og er noko menneske og dyr gjer. Enkeltindivid eller grupper kan vandra som følgje av mangel på ressursar, ønske om betre klima eller trugsmål der ein levde før. Menneske kan også ha fleire sosiale grunnar til å vandra.
Willem-Alexander av Nederland
Willem-Alexander er konge av Nederland og den eldste sonen av prinsesse Beatrix av Nederland og prins Claus von Amsberg. Han vart konge 30. april 2013 då mor hans, dronning Beatrix av Nederland, abdiserte. Som konge av Nederland er han òg konge av Aruba, Curaçao og Sint Maarten, som saman med Nederland er ein del av Kongeriket Nederlanda.
Vandring
Sjå òg
Migration
Willem-Alexander av Nederland
2. februar 2002 fann bryllaupet med argentinskfødde Máxima Zorreguieta stad i Amsterdam. Dei har hittil fått tre døtrer:
Falkland Islands Dependencies
Falkland Islands Dependencies var ei administrativ ordning for britiske territorium i Antarktis og subantarktiske øyer frå 1843 til 1985. Områda blei administrerte frå Falklandsøyane og hovudstaden her, Port Stanley.
Småsandlilje
Småsandlilje (Anthericum ramosum) er ei plante i sandliljeslekta i aspargesfamilien.
I Noreg er arten truleg opphavleg heimleg, men er regionalt utdøydd (RE) etter å ha hatt ein førekomst i Oslo fram til 1859. Arten er no komen inn som ein framandart som er innført som prydplante og er funne forvilla frå 1991 i Asker.
Willem-Alexander av Nederland
Oppvekst og utdanning
Willem-Alexander vart fødd i Utrecht. I 1968 vart Johan Friso fødd og i 1969 Constantijn, begge i Utrecht.
Shibam-distriktet
Shibam-distriktet er eit distrikt i Hadhramaut guvernement i Jemen. Administrasjonssenteret er byen Shibam, som er kjend for tårnhusa i leirstein. I 2003 hadde distriktet eit folketal på 48 829 innbyggjarar.
Falkland Islands Dependencies
Territorium
Britiske territorium som høyrde til Falkland Island Dependencies i tida frå 1917 til 1962 var:
Willem-Alexander av Nederland
Oppvekst og utdanning
Før han byrja å studere var han i Marinen som vernepliktig. Frå august 1985 til januar 1987 var han mellom anna ombord på Hr. Ms. «Tromp» og Hr. Ms. «Abraham Crijnssen». I 1988 var han offiser ombord på Hr. Ms. «Van Kinsbergen». På same tid byrja han å representere meir aktivt, mellom anna vitja han kommunar, fylke og offentlege instansar.
Falkland Islands Dependencies
Territorium
I 1962 blei Britisk Antarktis skipa som eige terrirotirum, og berre Sør-Georgia og Sør-Sandwichøyane var att som Falkland Islands Dependencies frå 1962 til 1985.
Willem-Alexander av Nederland
Oppvekst og utdanning
Han avslutta studieåra med å studere historie ved universitetet i Leiden, der både mora hans og bestemor hadde studert. I løpet av studenttida fekk han tilnamnet Prins Pils takka vere den entusiastiske deltakinga si i studentlivet utanfor førelesningane. Han forsvarte hovudoppgåva si i 1993. Temaet var korleis Nederland reagerte på at Frankrike bestemte seg for å ta ein status aparte innan NATO. Oppgåva vart aldri publisert og er ikkje allment tilgjengeleg. Dermed er det umogleg for utanforståande å bedømme kor godt dei vitskaplege arbeida til prinsen var. Deretter byrja leretida for å bli konge. Willem-Alexander hadde praksisperiodar i Flyvåpenet (der han mellom anna utdanna seg til flygar) og i Hæren.
Falkland Islands Dependencies
Historie
I november 1976 gjekk argentinske styrkar i land på dei folketomme øyane Southern Thule og okkuperte dei. Dette var dei tre sørlegaste øyane i Sør-Sandwichøyane. Etter den argentinske invassjnen av Falklandsøyane i 1982, som starta Falklandskrigen, tok argentinske marinestyrkar kontroll over austkysten av Sør-Georgia etter å ha overmanna ei lita gruppe frå britiske Royal Marines i Grytviken 3. april 1982.
22. april 1982 kom britiske styrkar til havområdet ved Falklandsøyane. Tre dagar seianre tok britiske styrkar Sør-Georgia atten. 14. juni overgav argentinske styrkar på Falklandsøyane seg formelt, og 20. juni tok britiske styrkar attende Sør-Sandwichøyane, medrekna Southern Thule-garnisonen og Corbeta Uruguay-basen.
I 1985 blei området gjort om til eit britisk oversjøisk territorium med namnet South Georgia and the South Sandwich Islands.
Willem-Alexander av Nederland
Karriere
Tittelen Prins av Oranien (nederlandsk Prins van Oranje) fekk han i 1980, då mora hans overtok trona etter dronning Juliana av Nederland. Då han fylte 18 fekk han rett til å delta i Raad van State, som er det viktigaste rådgjevande organet for den nederlandske regjeringa. Han vart dessutan tildelt ein apanasje.
Etter praksisperioden i Flyvåpenet var hovudopågavene hans rettsvesenet si makt, korleis Nederland blir styrt (internt) og frå 1997 òg nederlandsk bedriftsliv. Vidare spesialiserte han seg innan vasshandsaming, eit tema som Prins Claus rådde han til å studere.
Sport
Entusiasmen hans for sport er noko som folka set pris på. Ein gong i 80-åra gjekk han under pseudonymet W.A. van Buren heile elfstedentocht på skøyter, noko som er ein prestasjon. Det er mange som ikkje kjem i mål når dei freistar seg på dette skeisemaratonet.
Reaksjonane var ikkje så positive då han storma ut på hockeybanen under dei olympiske sommarleikane i Atlanta i 1996. Det nederlandske damelaget hadde vunne olympisk gull. Meiningane var delt, og einskilde meinte at ein kronprins burde oppført seg meir representativt enn han gjorde. I 1998 vart han medlem av Den internasjonale olympiske komitéen (IOK).
Forloving og bryllaup
30. mars 2001 vart forlovinga mellom argentinske Máxima Zorreguieta og Willem-Alexander offentleggjort. Forlovinga var omstridt på grunn av at far hennar, Jorge Zorreguieta, hadde vore medlem av den argentinske regjeringa under general Jorge Videla sitt militærdiktatur (1976 - 1983). Statsminister Wim Kok lét minister av Staten (ein ærestittel tildelt på livstid av regjeringa) Max van der Stoel løyse dette problemet som kunne ha ført til store vanskar for giftarmålet. Takka vere van der Stoel sine forhandlingar bestemte Maximas far seg for ikkje å vere tilstades under bryllaupsseremoniane. Rett nok var det først då statsminister Kok lova at det i framtida ikkje var sjølvsagt at Zorreguieta skulle vere tilstades ved (kongelege) tilstelningar at lova som gav løyve til gifaermålet vart vedteke.
I Nederland er det ikkje uvanleg at det er to bryllaypsseremoniar, ein for staten og lova og ein for kyrkja. Den statlege seremonien vart halde 2. februar 2002 i Beurs van Berlage i Amsterdam, medan den kyrkjelege fann stad i Nieuwe Kerk (den nye kyrkja). Prest var Carel ter Linden, som er prest i Klosterkyrkja i Den Haag og dessutan han som konfirmerte prins Willem-Alexander i 1997.
Under den tradisjonelle køyreturen med hest og vogn demonstrerte republikanarar og menneske som sympatiserer med dei argentinske mødrene frå Plaza dei Mayo i Buenos Aires på Koningsplein. Ei av hendingane var at ein plastpose med kvit latexmaling vart kasta på de Gouden Koets. Nokre arrestasjonar vart gjort, men det var ingen store uroer.
Utmerkingar
6. desember 2001 vart han tildelt Offiserskorset, fordi han då hadde tent H.M Dronninga som offiser i 15 år. Prins Willem-Alexander vart i 1996 tildelt storkors av St. Olavs orden.
Tidaholm
Tidaholm er ein svensk by og centralort i Tidaholms kommun i Västra Götalands län i landskapet Västergötland. I 2005 hadde byen 7,920 innbyggjarar.
Tidaholm fekk bystatus 1910.
Balin Dol
Balin Dol (makedonsk Балин Дол, albansk Balindoll) er ein landsby i kommunen Gostivar i regionen Polog i Nord-Makedonia.
Busetnaden hadde 2 501 innbyggjarar ved folketeljinga i 2002.
Kerman fylke
Kerman fylke (persisk شهرستان کرمان) er eit fylke i Kerman-provinsen i Iran. Det administrative senteret i fylket er Kerman. I folketeljinga i 2006 var innbyggjartalet i fylket 654 052. Fylket er delt inn i seks distrikt (bakhsh): Sentral-distriktet, Mahan-distriktet, Shahdad-distriktet, Golbaf-distriktet, Rayen-distriktet og Chatrud-distriktet. Fylket har dei tretten byane Kerman, Anduhjerd, Baghin, Chatrud, Ekhtiarabad, Golbaf, Jupar, Kazemabad, Mahan, Mohiabad, Rayen, Shahdad og Zangiabad. Det er det største fylket i provinsen etter areal.
Wilton Bay
Wilton Bay er ei bukt som ligg mellom Cape Davidson og Cape Hartree på sørvestsida av Laurie Island i Sør-Orknøyane. Ho vart kartlagd i 1903 av Den skotske nasjonale antarktisekspedisjonen under Bruce, som namngav ho etter D.W. Wilton, som var zoolog under ekspedisjonen.
Regjeringa Bratlie
Regjeringa Bratlie, Jens Bratlie si regjering var ei norsk regjering som sat frå 20. februar 1912 til 31. januar 1913. Regjeringa var ei koalisjonsregjering med medlemmar frå Frisindede Venstre og Høgre. Ho søkte avskjed i statsråd 30. januar 1913 med verknad frå 31. januar.
Universitetet i Granada
Universitetet i Granada (spansk Universidad de Granada, UGR) kan førast tilbake til ein madrassa skipa i 1349 av maurarane under sultan Yusuf I av Granada. Det er i dag om lag 81 000 studentar som studerer her. Universitetet er del av Coimbragruppa. Om lag 1 600 studentar frå andre land studerer her kvart år under Erasmus-programmet.
Etter Reconquista i 1492 blei institusjonen fyrst vidareført, men deretter øydelagt i tumultane og den systematiske øydelegginga av maurisk kultur og litteratur som kardinal kardinal Cicneros støtta. Etter at denne uroa var slått ned, blei institusjonen igjen stadfesta av kong Karl I (V) av Spania i 1531.
Institutta ved UGR er:
Kjente, tidlegare studentar omfattar forfattaren Federico García Lorca.
Gendrift
Gendrift viser til den tilfeldige endringa av genforrådet til ein populasjon. I tillegg til det naturlege utvalet kan òg tilfeldige hendingar påverka kva individ som lukkast best i å overleva og formeira seg. Prosessen er altså uavhengig av om gena til individa gjev dei fordelar eller ulemper.
Gendrift er ein evolusjonsfaktor som mellom anna kan føra til at fråskilde populasjonar får ulike arveeigenskapar over tid. Ho har ein sterk tendens til å vera sterkare i små populasjonar.
2. SPETSNAZ-brigade
Samansetjing
Frå 2010 var brigaden samansett med desse elementa:
Borgarkrigane i Tsjetsjenia
Under dei to borgarkrigane i Tsjetsjenia måtte brigaden tole tap i drepne og såra, særleg i år 2000, den 21. februar, som seinare vart den offisielle minnedagen åt brigaden.
Den russisk-georgiske krigen i 2008
Under perioden frå 8. august 2008 til 7. mars 2009 var 329. SPETSNAZ-gruppe i Sør-Ossetia. Dei deltok ikkje direkte i kampane, men eit pansra personellkøyretøy køyrde på ei landmine og 3 soldatar vart skadde.
Russisk støtte til ukrainske separatistar
Ukrainske kjelder hevdar at folk frå brigada har vore med på å støtta ukrainske separatistar frå 2014.
No More Mr. Nice Guy
«No More Mr. Nice Guy» er ein song frå 1972 av hardrockgruppa Alice Cooper frå albumet Billion Dollar Babies. Singelen vart gjeven ut i 1973 og nådde 25. plass i USA og 10. plass i Storbritannia, og var med på å ta albumet til førsteplassen i begge landa. Songen er skriven av Alice Cooper og Michael Bruce.
Cooper skreiv songen om reaksjonane til kyrkjegruppa til mora om sceneframferda til Cooper og rollene han spelte på scenen. Han sa at det var verre ting han kunne gjort i livet og at «hanskane no var av».
Heavy metal-gruppa Megadeth spelte inn songen for filmen Shocker i 1989. Songen er òg spelt inn av Pat Boone for coveralbumet In a Metal Mood: No More Mr. Nice Guy.
Kypros i Eurovision Song Contest 1981
Kypros, offisielt Cyprus, debuterte i Eurovision Song Contest 1981 i Dublin i Irland med songen «Mónika», framført på gresk av Island. Songen er skriven av Dóros Georgiádis og Monika Mickutė.
Finalen
Radiofonikó Ídrima Kýprou hadde ein intern uttaking der dei valde ut bidraget som representerte Kypros i Eurovision Song Contest 1981. Bidraget vart «Mónika», skriven av Dóros Georgiádis og Monika Mickutė, og framført på gresk av Island. Gruppa vart sett saman spesielt til Eurovision Song Contest 1981, og medlemmene var Aléxia Vassilíou, Areti Kassapi Haralbidou, Aristos Moskovakis, Roger Lee og Dóros Georgiádis. I finalen enda Kypros på sjetteplass med 69 poeng; tolv frå Hellas, ti frå Storbritannia, åtte frå Nederland og Irland, sju frå Noreg og Belgia, seks frå Jugoslavia, fem frå Israel og tre frå Danmark og Sveits. Dette er ein av dei beste plasseringane landet har fått i Eurovision Song Contest fram til i dag.
No More Mr. Nice Guy
Songen vart spelt inn på ny av Alice Cooper for videospelet Guitar Hero: Warriors of Rock.
Songen vart spelt i filmen Dazed and Confused, fjernsynsserien Family Guy i ein parodiscene av Dazed and Confused, og i fjernsynsserien The Simpsons.
Kuhbanan fylke
Kuhbanan fylke (persisk شهرستان کوهبنان) er eit fylke i Kerman-provinsen i Iran. Det administrative senteret i fylket er Kuhbanan. Det vart utskild frå Zarand fylke i 2004. I folketeljinga i 2006 var innbyggjartalet i fylket 24 465. Fylket er delt inn i to distrikt (bakhsh): Sentral-distriktet og Toghrol Al Jerd-distriktet. Fylket har dei to byane Kuhbanan og Kian Shahr.
Arne & Carlos
Arne & Carlos er ein designarduo danna av norske Arne Nerjordet (fødd 22. juni 1963) og svenske Carlos Zachrison (fødd 26. august 1970). Dei nyttar Arne & Carlos som firmanamn og forfattarnamn, og som merkenamn for produkta sine. Duoen formgjev hovudsakleg klede, leiketøy og interiørgjenstandar, ofte i strikk.
Sidan 2000 har paret budd og arbeidd i den ombygde ekspedisjonsbygningen på den nedlagde jernbanestasjonen på Tonsåsen i Etnedal i Valdres.
Frå 2002 til 2008 utforma Arne & Carlos stort sett klesplagg i ulike tekstil, men frå 2008 byrja dei konsentrera seg om strikk. Etter at dei gav ut boka Julekuler i 2010, har dei arbeidd mykje med utvikling av plagg og gjenstandar for handstrikk. Duoen har ein særeigen stil der dei tek utgangspunkt i tradisjonelle mønster, gjev dei eit moderne uttrykk og set dei inn i overraskande samanhengar.
Dei første sju åra
Arne Nerjordet var lærar ved motedesignskolen Esmod i Oslo då han og Carlos Zachrison møtte kvarandre i 1999. Nerjordet hadde tidlegare studert ved skulen, medan Zachrison var utdanna statsvitar. I 2000 flytta dei to saman til den nedlagde jernbanestasjonen på Tonsåsen i Valdres.
I fleire år presenterte dei to–tre kolleksjonar årleg. Dei første to kolleksjonane sydde dei sjølv. Seinare har dei konsentrert seg om design og utvikling av nye modellar, og sett bort sjølve saumen til fabrikkar og syatelier.
Arne & Carlos fekk frå visinga av den første kolleksjonen sin stor merksemd og gode kritikkar i utlandet, men i Noreg gjekk salet dårleg. I 2008 blei selskapet slått konkurs, men starta opp igjen etter kort tid som Arne & Carlos DA.
Strikk
Etter at dei starta igjen opp i 2008 satsa Arne og Carlos på strikk, både maskinstrikk og handstrikk. Sjølv strikkar dei prototypane og lagar oppskrifter til små gjenstandar, som leiketøy. Desse oppskriftene blir publiserte i tematiske inspirasjons- og oppskriftsbøker. For større ting som genserar og andre plagg, er det dei som formgjev, medan mønster, oppstrikking og presentasjon av plagga blir gjort ved Dale Garn.
Den første strikkekolleksjonen for handstrikk utvikla dei for butikkjeda Norsk Flid i 2007.
I 2010 gav Arne & ut til inspirasjons- og oppskriftsboka Julekuler med oppskrift på 55 ulike handstrikka julekuler. Boka blei ein suksess, og blei omsett til fleire andre språk.
Utstillingar (utval)
I tillegg til visingar på motemesser i inn- og utland, er produkta til duoen og prosjekt vist på fleire ulike utstillingar.
I 2006 var dei blant dei utvalde designarane til utstillinga «From Valdres to Vogue» i Norsk Design- og Arkitektursenter (DogA).
Begge utstillingane fokuserte på kreativitet og designprosessen, med innlagde workshoppar for vitjande. Før utstillingane blei sende ut til skular og galleri, blei dei sommaren 2012 viste i DogA sine lokale i Oslo. Kryp, køntri og spaceinvaders var finalist i konkurransen om «Gullsekken», ein pris knytt til Den kulturelle skulesekken, i 2013.
Utmerkingar og offentlege innkjøp (utval)
I 2004 oppretta motemagasinet Henne designprisen Nåløyet. Arne & Carlos fekk den første prisen, for sin «nyskapende, feminine og lystige design».
I 2010 fekk dei Norges Husflidslag si høgaste utmerking, «Fortjenstmedalje i gull med diplom».
Nasjonalmuseet har kjøpt inn tre plagg frå Arne & Carlos sin kunstneriske produksjon. Desse tre er presenterte i brosjyren til utstillinga «Arne & Carlos - eit ferdaminne».
I 2014 blei Arne Nerjordet utnemnd som «æresgausdøl» av formannskapet i Gausdal kommune.
Nordal Wille
Johan Nordal Fischer Wille var ein norsk botanikar. I 1889 vart han lærer ved NLH og frå 1893 var han professor i botanikk ved Universitetet i Oslo og bestyrar av Botanisk hage på Tøyen. Han oppretta Botanisk laboratorium i 1894 og fekk bygd Botanisk museum på Tøyen i 1913–1914. Han var òg med på å grunnlegge den biologiske stasjonen i Drøbak i 1894. Wille la ned eit stort arbeid med å reformere undervisninga i realfaga ved universitetet. Han var ein dyktig algolog og skreiv fleire avhandlingar, særskild om grønalgane. Han var ein føregangsmann innan norsk naturvern.
Admiralty Bay
Admiralty Bay er ei bukt mellom Demay Point og Martins Head, på sørkysten av King George Island i Sør-Shetlandsøyane. Namnet finst på eit kart frå 1822 av kaptein George Powell, ein britisk sjømann.
Ein skipsguide for regionen omtalar bukta som den beste ankerplassen i Sør-Shetlandsøyane.
Bukta har tre fjordar: Martell, Mackellar og Ezcurra.
Henryk Arctowski-basen og Comandante Ferraz-basen som ligg ved bukta.
Valle kyrkje i Setesdal
Kyrkja har om lag 400 sitjeplassar. Jubileumsboka skriv 350 plassar på golvet (for dei gifte) og 150 på galleriet (for dei ugifte). Hovedskipet er 7,6 m breidt og 13,9 m langt, tverrskipet er 14,45 m. Koret 7,6 x 6 m, våpenhuset i reisverk 4,2 x 4,15 m, medan sakristiet er 3,7 x 3,3 m. Til saman blir dette 233 m2 Spiret når 22 m over bakken. Tverrskipet har dører i kvar ende, medan hovedinngangen går gjennom våpenhuset. Benkane i kyrkje vart fordelt til husmenn og bønder, og dei bøndene med størst gard fekk velje plass først. Plassane vart merka med utskorne namn og årstall i treverket. Preikestolen står til høgre sett frå benkane, ved korskiljet på hjørnet skapt av tverrskipet. Klokkene frå den førre kyrkja hadde sprekker og det vart kjøpt ny klokke på 150 kg. Kyrkja fekk eit 50 år gamalt brukt orgel i 1934. Altertavlen vart innkjøpt omkring 1670 til den gamle kyrkja, det er ein kopi av Baroccis bilete trulet utført av ein hollandsk kunstnar. Arbeidet med ny kyrkje byrja i november 1841 då det vart søkt om løyve til å rive den gamle og bruke materialane frå den gamle ved bygging av ny. Valle var på denne tida nær skoglaust og tømmer måtte fraktast frå Oveinang og Finndalen. Nokre stokkar frå den gamle kyrkja vart brukt mellom anna i tårnet. Byggarbeidet kom i gang våren 1843 etter "Tabel 1 Figur 3 i Udkast til Kirkebygninger paa Landet i Norge" (Linstows verk). Anders Syrtveit skulle ha 900 specidaler for oppdraget, dels oppgjort i korn. Bordkleding og måling innvending og utvendig vart gjort i 1846-1847. Bygget fekk omnar i 1893, før var det ikkje oppvarming, og desse fekk mura skorstein. Omnane vart fjerna i 1961 og skorsteinen teken ned i 1986.
Tidlegare kyrkjer
Det har vore kyrkje på Vaddarhaugen sidan mellomalderen, første gong nemnt i pavelege arkiv i 1327. Det var også ei kyrkje på Nomeland vest for elva, men det er ukjent når den forsvann - det kan ha vore i samband med reformasjonen. Den førre kyrkja var ei avlang lafta bygning med våpenhus og eit lavt tårn. Tømmerveggane var kledd med bord. Simon Olaus Wolff laga ei teikning av kyrkja i 1833. Det er uklart kva stand kyrkja var i å den vart erstatta, kanskje var den for lita for kyrkjelyden. Treverk frå ei av dei tidlegare kyrkjene i Valle finst i gardsbygg på Rygnestadtunet.
Rolf Åge Berg
Rolf Åge Berg i Stjørdal er ein tidlegare skihoppar og hopptrenar frå Vassbygda i Stjørdal kommune i Nord-Trøndelag. Han representerte Idrettslaget Stjørdals-Blink og treningsgruppa Trønderhopp.
Karriere
Berg var med på det norske hopplandslaget frå 1983, og debuterte i verdscupen den 30. desember 1983. Han vann NM i stor bakke i 1984, og kom på 2. plass i normalbakken. Berg kom på 5. plass i normal bakke under vinter-OL 1984 i Sarajevo.
Under VM i skiflyging 1986 i Kulm mista Berg kontrollen over skia etter sterkt luftpress ovanfrå. Han vart frakta til sjukehus med hjerneskaking, skamslått skulder og brot på korsbandet i det venstre kneet. Etter fallet vart han erklært 12 prosent invalid, og slutta som aktiv skihoppar. Trass i at han ikkje kunne fullføre sesongen, vart han nummer åtte i den totale verdscupen.
Berg har seinare vore trenar, jamnast i Trønderhopp, men også trenar for mellom andre Espen Bredesen og Vegard Sklett, samt landslagstrenar i midten av 1990-åra.
Yijing
Yijing ('Forvandlingsboka', også kjend som I Ching) eller Zhouyi ('Løyndomsboka') er ein av dei eldste klassiske kinesiske tekstane. Nøyaktig alder på verket er ukjend, men tradisjonen plasserer byrjinga til boka på 2000- eller 1000-talet f.Kr. Det eldste manuskriptet som er funne er eit ufullstendig verk frå Krigande statar-tida (475–221 f.Kr.)
Yijing er bygd opp som ei spådomsbok kring 64 heksagram med ulikt mønster. Etter kvart heksagram kjem ein kort tekst. Boka kunne brukast ved at ein ved hjelp av ulike framgangsmåtar valde eit heksagram og teksten som høyrde til. Dette kryptiske svaret måtte tolkast av ein ekspert.
I tillegg til den opphavlege teksten finst også dei såkalla «ti vengene», filosofiske og moralske kommentarar tilskrivne Konfutse, men truleg sett saman på 200–100-talet f.Kr. Desse kommentarane har lagt grunnen for seinare forståing av Yijing, men legg djupare filosofiske og moralske tankar i teksten enn det han truleg var meint å ha.